Matlhodi Maseko

Letta Matlhodi Maseko (gebore 29 Julie 1969)NPE2024 - National Candidates List as on 10 April 2024 is 'n Suid-Afrikaanse politikus wat sedert 2024 'n lid van die Nasionale Vergadering van Suid-Afrika vir die Demokratiese Alliansie (DA) is. Voor haar verkiesing tot die Parlement het sy van 2014 tot 2024 as lid van die Wes-Kaapse Provinsiale Parlement gedien.

Politieke loopbaan
Maseko is 'n lid van die Demokratiese Alliansie. Sy het as 'n projekkoördineerder in die behuisingsafdeling van die Cederberg Plaaslike Munisipaliteit gewerk tot haar aanstelling as 'n proporsionele verteenwoordigingsraadslid in 2012.

In 2014 is sy tot die Wes-Kaapse Provinsiale Parlement verkies. Sy is toe verkies tot voorsitter van die wetgewer se staande komitee oor menslike nedersettings. Maseko het ná haar herverkiesing in 2019 in die posisie aangebly. Tydens haar tweede termyn in die provinsiale parlement het sy ook as die DA se koukusvoorsitter gedien. 

Maseko het in die algemene verkiesing van 2024 as DA parlementêre kandidaat op die Wes-Kaapse streekslys gestaan en is daarna tot die Nasionale Vergadering van Suid-Afrika verkies. Sy is op 25 Junie 2024 ingesweer. Sy is 'n lid van die Portefeuljekomitee oor Hoër Onderwys.

 Verwysings 

 Eksterne skakel 
 Nasionale Vergadering biografie

Kategorie:Geboortes in 1969
Kategorie:Lewende mense
Kategorie:Lede van die Nasionale Vergadering van Suid-Afrika
Kategorie:Politici van die Demokratiese Alliansie